Sergej Dmitrijev

Sergej Dmitrijev (g. 1959 m. lapkričio 10 d. Vilniuje) – pedagogas, Lietuvos ir Vilniaus miesto savivaldybės politinis bei visuomenės veikėjas.

 Biografija 
1976 m. baigė Vilniaus 8-ąją vidurinę mokyklą. 1978 m. įstojo į Smolensko pedagoginį institutą, kurį 1983 m. baigė ir įgijo istorijos ir anglų kalbos mokytojo specialybę. 1992–1993 m. mokėsi Maskvos verslo aukštojoje mokykloje.

1976–1978 m. gamybinio susivienijimo „Elfa“ šaltkalvis surinkėjas. 1983–1984 m. tarnavo tarybinėje armijoje. 1984–1989 m. Vilniaus 1-osios sukarintos priešgaisrinės apsaugos dalies viršininko pavaduotojas. 1990–1995 m. dirbo komercinėse organizacijose.

2000–2004 m. ir 2012–2016 m. Lietuvos Respublikos Seimo narys. 2007–2012 m. ir nuo 2019 m. Vilniaus miesto savivaldybės tarybos naryshttp://www.vrk.lt/rinkimai/416_lt/Kandidatai/Kandidatas67906/Kandidato67906Anketa.html 2012–2016 m. kadencijos Seimo narys.

1995 m. politinės organizacijos „Lietuvos rusų sąjunga“ steigėjas, organizacijos pirmininkas. Nuo 2002 m. Rusijos tėvynainių užsienyje gynimo centro „Maskva-Rossijane“ Koordinacinės Tarybos narys. 2003 m. Rusijos tėvynainių tarptautinės tarybos sprendimu apdovanotas „Krištoliniu rituliu“ už pasiekimus visuomeninėje veikloje tėvynainių labui. Žmona Olga, duktė Jekaterina.

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai – Lietuvos rusų sąjunga – Iškelti kandidatai 

 Išnašos 

Kategorija:Seimo nariai
Kategorija:Vilniaus politikai
Kategorija:Lietuvos rusų politinių organizacijų veikėjai